Otázky a odpovede

Názov predmetu zákazky: Výmena dlažby a inštalácia štrbinových žľabov na 50 m bazéne KP Pasienky

**Otázka č.1:**

Dobrý deň,
chceli by sme sa informovať, či bude verejný obstarávateľ dopĺňať výkaz výmer konkrétne položku č. 13 Frézovanie pôvodného poteru hr. do 20 mm -0,00200t, kde množstevný údaj je 0.

**Odpoveď č.1:**

Verejný obstarávateľ upravuje položku vo Výkaze výmer a to doplnením množstevného údaju na 147 m2.

**Otázka č.2:**

Dobrý deň,
chceli by sme sa spýtať verejného obstarávateľa na farebné prevedenie dlažieb - položka č. 36 a 38 výkazu výmer.

**Odpoveď č.2:**

Verejný obstarávateľ dlažbu dodá. Položka č. 36 a č. 38 z Výkazu výmer bude úpravou z Prílohy č.2 Návrh na plnenie kritérií odstránená.

**Otázka č.3:**

Dobrý deň,
chceli by sme sa spýtať verejného obstarávateľa na správnosť množstevného údaju položky č.7:
pol.č.6 Poter pieskocementový na mazaninách alebo betónových podkladoch hr. 30 mm, s prísadou polypropylénových vlákien, vyrábaný na stavbe, realizovaný v spáde = 640 m2
pol.č.7 Betónový poter PCI Pericem EBF Rapid, 30 MPa, rýchlotuhnúci s výstužnými vláknami, pre hr. 15-80 mm = 25 600 kg
Pri uvažovanej hrúbke 30 mm a podľa spotreby kg/m2 na základe technického listu ktorý výrobca uvádza by mala byť hodnota množstva pol.č.7 = 34 560 kg potrebného materiálu.
Bude verejný obstarávateľ upravovať výkaz výmer? Čo značne ovplyvní aj cenu diela.

**Odpoveď č.3:**

**Verejný obstarávateľ uvažuje o spádovaní podláh smerom k žľabom. Vzhľadom na to sa domnievame, že podkladová vrstva (položka č. 6 a položka č. 7) nebude realizovaná v maximálnej hrúbke na celej ploche. Preto sa tu uvažuje s použitím 2/3 množstva ktoré bolo v otázke spočítané.**

**Otázka č.4:**

Dobrý deň,
chceli by sme poprosiť verejného obstarávateľa o vysvetlenie položky č.33 Montáž podlahového odtokového žľabu dĺžky 1000 mm pre montáž do stredu, vrátane príslušenstva = 30 ks
Položka je totožná s pol.č.28 len s rozdielnou výmerou, k tejto položke patrí aj materiál nerezový žľab pol.č.29.
Bude verejný obstarávateľ dopĺňať materiál (nerezový žľab) k položke č.33?

**Odpoveď č.4:**

**Verejný obstarávateľ uviedol vo Výkaze výmer nesprávne položku č. 33. Išlo o duplicitu položky č. 28. Položka č. 33 bola z Výkazu výmer odstránená, a preto nie je dôvod na doplnenie materiálu k tejto položke, rovnako ako v prípade položky č. 29.**

**Otázka č.5:**

Dobrý deň,
žiadam Vás vysvetliť rozpor v súťažných podkladoch, konkrétne v dokumente Opis predmetu zákazky je napísané "Montáž dlažby dodanej objednávateľom podľa kladačského plánu" a Prílohou č.2 - Návrh na plnenie kritérií, kde máme naceniť dlažbu v položke č.36 a č.38. Žiadam Vás vysvetliť, kto má dodať dlažbu a ako máme tieto položky naceniť.

**Odpoveď č.5:**

Verejný obstarávateľ dlažbu dodá. Položka č. 36 a č. 38 z Výkazu výmer bude úpravou z Prílohy č.2 Návrh na plnenie kritérií odstránená.

**Otázka č.6:**

Dobrý deň,
vo výkaze výmer chýba položka búrania dlažieb 860 m2 + suť o navýšené množstvo vybúraného materiálu.

**Odpoveď č.6:**

Verejný obstarávateľ dlažbu v priestoroch tribúny nebude búrať. Nová dlažba bude položená na pôvodnú dlažbu v hľadisku.

**Otázka č.7:**

Žiadame verejného obstarávateľa a bližšiu špecifikáciu dlažby (či je nutné použiť antibakteriálne dlažby).

**Odpoveď č.7:**

Verejný obstarávateľ dlažbu dodá.

Rozmer dlažby: 60 x 60 cm, hrúbka 9 mm, rektifikovaný; tvrdosť MOHS 5; protišmyková úprava podľa DIN 16165:2021 R13; farebnosť sa musí zhodovať s referenčným odtieňom Refine Ceramiche Tune Desert

Záver:

Verejný obstarávateľ upravil dokument „Prílohu č.2 Návrh na plnenie kritérií“ a to odstránením položky č.33 „Montáž podlahového odtokového žľabu dĺžky 1000 mm pre montáž do stredu, vrátane príslušenstva“, položky č. 36 „Dlažba keramická, hutná, protišmyková – GRES“ a položky č.38. „Dlažba keramická, hutná, protišmyková – GRES“.

Úprava položky č.13 „Frézovanie pôvodného poteru hr. do 20 mm -0,00200t“ sa upravuje doplnením množstevného údaju na 147m2.

Úprava sa uvádza v aktualizovanom dokumente, ktorý bude uložený pod názvom „Príloha č.2 Návrh na plnenie kritérií zmena dňa 9.4.2024“.

Na základe uvedených skutočností verejný obstarávateľ upravuje lehotu na predkladanie ponúk **z 12.4.2024, 10:00 hod. na 18.4.2024, 10:00 hod.**

Úprava lehoty na predkladanie ponúk sa uvádza aj v aktualizovanom dokumente „Súťažné podklady zmena dňa 9.4.2024“.